**Tájékoztató a 2022/2023. évi általános iskolai étkezésről**

**/ KÉRJÜK, a tájékoztatót megőrizni szíveskedjenek az étkeztetési rend betartása érdekében! /**

**Kedves Szülő!**

**Köszöntjük Önt és Gyermekét!**

A Nagykovácsi Településüzemeltetési Intézmény tájékoztatja Önt, hogy a 2022/2023. tanévben is lehetőség nyílik - az általános iskolában tanuló gyermeke/i részére - gyermekétkeztetés igénybevételére.

Az étkeztetés igénybevételéhez feltétlenül szükséges a **csatolt megrendelőlap kitöltése, illetve a Multischool4 rendszerben történő regisztrálás!**

(**Figyelem!** Aki már regisztrált korábban, és valamelyik gyermeke étkezik az iskolában az **ne regisztráljon újra**, mert a rendszer az **e- mail cím alapján automatikusan** a Szülőhöz rendeli a többi gyermekét is. **Ezért rendkívül fontos**, hogy jól olvashatóan, ugyanazt a szülői e-mail címet adja meg elérhetőségként gyermekének, amit korábban megadott a testvérnél!).

**A kitöltött, aláírt, összetűzött étkezés megrendelő nyilatkozatokat kérjük**

postai úton vagy személyesen a 2094 Nagykovácsi, Pók utca 58. szám alatti postaládába, legkésőbb

**2022. július hó 31. napjáig.**

Amennyiben a **megadott határidőig** nem érkezik be a kitöltött nyilatkozat, gyermeke később kerül be a rendszerbe! A kellemetlenségek elkerülése érdekében **kérjük a határidő betartását!**

**AZ EMAIL CÍMÉT FELTÉTLENÜL, JÓL OLVASHATÓAN ADJA MEG AZ IGÉNYLŐLAPON, MERT AZ ÉTKEZÉSSEL KAPCSOLATOS ÉRTESÍTÉSEKET ÉS A MULTISCHOOL4 RENDSZER TÁJÉKOZTATÁSAIT KIZÁRÓLAG EMAILBEN KAPJA MEG!**

**FELHÍVJUK A FIGYELMET ARRA IS, HOGY A CSATOLT ÉS ALÁÍRT MEGRENDELŐLAP VISSZAJUTTATÁSA NÉLKÜL NEM BIZTOSÍTHATÓ GYERMEKE RÉSZÉRE AZ ÉTKEZÉS.**

**Az étkeztetés zavartalan lebonyolítása érdekében kérjük a fentiek pontos betartását!**

**Néhány étkezéssel és a díjfizetéssel kapcsolatos tudnivaló:**

2022. április 1-től a Multischool4 étkezés megrendelő és befizető rendszeren keresztül kell Önöknek a gyermek étkezését előre megrendelni a szülői modulban. A megrendelt étkezést legkésőbb az előző munkanap 9.00 óráig lehet lemondani, valamint az étlap is megtekinthető a NATÜ honlapján: **http://natu.nagykovacsi.hu.**

**E-mailben és telefonon** történő megrendelésre és **lemondásra nincs lehetőség**, hiszen **kizárólag** a szülő jogosult használni a felületet!

Kiemelt része a szoftver használatának, hogy Ön megrendelje és kifizesse az étkezést, mert ennek elmulasztásával az étkezőben használt személyes vonalkód vörös jelzése alapján **nem étkezhet gyermeke!** Ennek legfőbb oka, hogy a Szülők által megrendelt étel mennyiség nem elegendő azon gyermekek számára is, akiknek szülei elmulasztották előre kifizetni és megrendelni az étkezést. Adott napra csak annak jut étel, akinek Szülei megrendelték azt.

Ezzel párhuzamosan a rendszer előnye, hogy Ön csak a megrendelt étel mennyiségét fizeti ki, amit nyomon követhet a felületen.

**A „Multischool4 Szülői modul”** **használatához regisztráció szükséges**, **melyhez egyedi kódot küldünk ki azoknak, akik még nem regisztráltak, várhatóan 2022. augusztus hónap elején.**

Fontos, hogy a rendszerbe minél előbb regisztráljanak a kiküldött kódokkal. A regisztrációhoz segítségül leírást kapnak a kód kiküldésével egyidőben, valamint a natu.nagykovacsi.hu oldalon is megtalálható és letölthető a regisztrációs segédlet.

A Multischool4 étkezés-megrendelő szoftver Szülői modulja kényelmes, egyszerű és áttekinthető megoldást kínál. A Szülő maga állíthatja be, nyomon követheti és ellenőrizheti gyermeke étkezését és a számla tartalmát.

**A rendszer használatához sok sikert kívánunk! Együttműködésüket köszönjük!**

Nagykovácsi, 2022.05.12.

Multischool4 étkeztetés

**A jelenlegi önkormányzati döntés alapján az étkezési térítési díjak a következőek:**

|  |  |  |
| --- | --- | --- |
| **AZ ÉTKEZÉS DÍJA / NAP** | **Menza (1x-i étkezés: EBÉD)** | **Napközi (3x-i étkezés: TÍZÓRAI-EBÉD-UZSONNA)** |
| Teljes ár | 360 Ft (diéta 390 Ft) | 610 Ft (diéta 660 Ft) |
| 50%-os kedvezmény | 180 Ft (diéta 195 Ft) | 305 Ft (diéta 330 Ft) |
| 100%-os kedvezmény | 0 Ft | 0 Ft |

**TÁJÉKOZTATÓ NORMATÍV ALAPÚ ÉTKEZÉSI TÉRÍTÉSI DÍJKEDVEZMÉNYHEZ**

a 2022/2023. tanévben a Nagykovácsi Általános Iskolában étkező gyermekek részére

**Gyermekétkeztetés esetén a normatív kedvezmény mértéke:**

*a)*a rendszeres gyermekvédelmi kedvezményben részesülő 1-8. évfolyamon nappali rendszerű iskolai oktatásban részt vevő, gyermek után az intézményi térítési díj 100%-a,

*b)*három- vagy többgyermekes családoknál gyermekenként az intézményi térítési díj 50%-a,

c) tartósan beteg vagy fogyatékos gyermek, tanuló után az intézményi térítési díj 50%-a,

d) azon nevelésbe vett gyermek után, aki tanulói jogviszonyban áll és nappali rendszerű iskolai oktatásban vesz részt (kivéve az ideiglenes hatállyal elhelyezéskor) az intézményi térítési díj 100%-a.

A normatív kedvezmény csak **egy** jogcímen vehető igénybe.

**A kérelemhez csatolni kell:**

a) rendszeres gyermekvédelmi kedvezmény esetén, vagy ha nevelésbe vették, az erről szóló hatósági határozatot, vagy annak másolatát.

A kedvezmény a rendszeres gyermekvédelmi kedvezményre való jogosultság kezdő időpontjától, legkorábban az ellátás igénybevételének első napjától illeti meg a kötelezettet.

b) három vagy többgyermekes családnál az alábbi nyilatkozatot arról, hogy hány gyermeket nevel közös háztartásában.

A normatív kedvezmény megállapításához közös háztartásban élőként kell figyelembe venni

- a tizennyolc éven aluli,

- a huszonöt évesnél fiatalabb, köznevelési intézményben nappali rendszerű oktatásban részt vevő vagy felsőoktatási intézményben nappali képzésben tanuló, és

- életkortól függetlenül a tartósan beteg vagy súlyos fogyatékos gyermeket,

kivéve a nevelőszülőnél ideiglenes hatállyal elhelyezett gyermeket, valamint a nevelőszülőnél elhelyezett nevelésbe vett gyermeket és utógondozói ellátásban részesülő fiatal felnőttet.

A kedvezmény az arra jogosító iratok benyújtását követő naptól illeti meg a kötelezettet.

A gyermekek számában történt változást az intézmény vezetőjének a változást követő 15 napon belül írásban be kell jelenteni. Az eltartott gyermekek számának megváltozása esetén az új térítési díjat a bejelentést követő hónap első napjától kell megfizetni.

c) tartósan beteg vagy fogyatékos gyermek esetén, annak fennállását igazoló a magasabb összegű családi pótlék megállapításáról szóló határozat másolatát, ennek hiányában

*a)*tartós betegség esetén szakorvosi igazolást,

*b)*fogyatékosság esetén a családok támogatásáról szóló 1998. évi LXXXIV. törvény végrehajtásáról szóló 223/1998. (XII. 30.) Korm. rendelet 7/A. § (1) bekezdése szerinti szakértői és rehabilitációs bizottság szakvéleményét.

A kedvezmény az arra jogosító iratok benyújtását követő naptól illeti meg a kötelezettet.

**A dokumentumok másolatként is benyújthatók, feltéve, hogy három hónapnál nem régebbi.**

**A kötelezettnek a nevelési év, tanítási év kezdetén nem kell ismételten benyújtania a dokumentumokat, ha az azokban foglaltak nem változtak, érvényessége a 2022/2023 tanévre is vonatkozik, és intézményváltásra sem került sor.**

**A feni két esetben írásban nyilatkozni kell arról, hogy a másolatként csatolt, illetve korábban benyújtott dokumentumok tekintetében időközben nem következett be változás.**

**ÉTKEZÉS MEGRENDELŐ NYILATKOZAT**

**Nagykovácsi Általános Iskola**

**2022/2023 tanév**

Kitöltése és leadása az étkezés igénybevételéhez feltétlenül szükséges.

***Az olvashatóság miatt kérjük, nyomtatott nagybetűvel töltse ki az EMAIL címet is!***

Alulírott ………………………………………………………………………............ szülő/gondviselő nyilatkozom, hogy gyermekem/gyermekeim részére az étkezést 2022/2023. oktatási év egészében az alábbi nyilatkozataim alapján veszem igénybe: (TESTVÉREKET EGY LAPON EGYÜTT KÉRJÜK LEADNI!)

|  |  |  |  |
| --- | --- | --- | --- |
| **Név** | **Osztály**  **2022/23.évi** | **Napközi\***  **3x-i étkezés TÍZÓRAI\_EBÉD\_UZSONNA** | **Menza\***  **1x-i étkezés EBÉD** |
|  |  |  |  |
|  |  |  |  |
|  |  |  |  |
|  |  |  |  |

***\**** *kérjük jelölje X-el*

Szülő/gondviselő neve: ………………………………………………………………………………………………………………………..

Lakcíme:.….…………………………………………………………………………………………………………………………..................

Telefonszáma (szükséges): ……………………………………………………………………………………………………………………………………..

E-mail címe (feltétlenül szükséges): ………………………………………………………………………………….....................

A gyermekétkeztetés normatív kedvezményének igénybevételéhez benyújtott dokumentumok típusa: …………………………………………………………………………………………………………………………………………………………….

**Megjegyzés *(pl. diéta)*:** …………………………………………………………………………………………………………………….

*Diétás étkezést a vegetáriánuson kívül csak érvényes* ***szakorvosi*** *javaslat alapján tudunk biztosítani.*

Nagykovácsi, 2022. ………………………..…..hó ……………nap

|  |  |
| --- | --- |
|  | …………………………………………………………………….  Szülő/gondviselő aláírása |

**IGÉNYLŐLAP és NYILATKOZAT NORMATÍV ALAPÚ ÉTKEZÉSI TÉRÍTÉSI DÍJKEDVEZMÉNYHEZ**

KÉRJÜK, NYOMTATOTT NAGYBETŰVEL TÖLTSE KI

Alulírott…………………………….................................(szülő neve),szül.helye:…………........…; szül.idő:…………..........;

anyja neve:…………………………………….………; címe:……………………irsz .……………….……..……………………………helység

…………………….………………………………………………………………………….….utca …………………………………………..házszám;

értesítési cím:……………………………………………………………………………………………………………………………………………….,

mint fizetésre kötelezett (szülő) büntetőjogi felelősségem tudatában kijelentem, hogy a kérelmem benyújtásának időpontjában, a velem közös háztartásban élő

* 18 éven aluli gyermekek száma: …………….fő
* 25 évesnél fiatalabb és oktatási intézmény nappali tagozatán tanuló:………fő (18-25 év közötti tanuló)
* életkortól függetlenül a tartósan beteg vagy fogyatékos gyermek: ………….fő gyermek él.

Három vagy többgyermekeseknek járó kedvezmény igénylése esetén, tudomásul veszem, hogy a közös háztartásban nevelkedő **nevelt gyermeket** a három vagy többgyermekeseknek járó kedvezményes gyermekétkeztetés normatív kedvezmény megállapításánál figyelembe veszik.

A normatív kedvezmény megállapítását\*

**- rendszeres gyermekvédelmi kedvezmény (100% kedvezmény Önkormányzati határozat alapján)**

**- három vagy többgyermekes család (50% kedvezmény)**

**- tartósan beteg vagy fogyatékos gyermek (50% kedvezmény szakorvosi igazolás alapján)**

**- nevelésbe vett gyermek (100 % kedvezmény)**

jogcímén kérem. *\***a megfelelő rész aláhúzandó*

**Az igényléshez figyelembe vett gyermek(ek) adatai**

*(három vagy több gyermekesnek járó kedvezmény esetén a három legfiatalabb gyermek,*

*és akire a támogatás(oka)t igényli (kérjük, csillagozza a sor végén), felsorolása elegendő)*

neve: osztálya: születési idő (év, hó, nap)

1. **………………………………………………. ………… ……………………………………**
2. **………………………………………………. ………… ……………………………………**
3. **………………………………………………. ………… ……………………………………**
4. **………………………………………………. ………… ……………………………………**
5. **………………………………………………. ………… ……………………………………**

**Nyilatkozom, hogy a másolatként csatolt, illetve korábban benyújtott dokumentumok tekintetében időközben nem következett be változás.**

**Tudomásul veszem, hogy az általam valótlan adatok közlése miatti – jogosulatlan támogatási igényből eredő – költségekért anyagilag helytállni tartozom.**

Nagykovácsi, 2022. ………………………..…..hó ……………nap

……………………………………..……..……….

Szülő/gondviselő aláírása